ভীষ্ম ও অম্বা|Story of Amba and Bhishma|অনুপম সৌরিশ সরকার | @AninditaBhowmick  Abritti
Channel: Anindita Bhowmick
Date: 19/12/2021

ভীষ্ম ও অম্বা
============
আজ কুরুক্ষেত্র যুদ্ধের দশম দিন ।
ভীষ্ম দেখলেন কুরুক্ষেত্র সমরাঙ্গনে উপস্থিত
শিখণ্ডীনি ওরফে শিখণ্ডী ওরফে অম্বা ।
শিখণ্ডীর চোখে প্রতিশোধের আগুন এখন লেলিহান ।
তাই দেখে ভীষ্মের দুচোখে জ্বলে উঠল 
আশ্চর্য নরম এক আলো ।
সেই আলোতে মিশে আছে সীমাহীন প্রশান্তি ।
বুঝে গেলেন তাঁর মৃত্যুর উপযুক্ত সময় সমাগত ।
দুখিনী অম্বাকে সুখী করে,
তাঁর প্রতিশোধের বাসনাকে পূরণ করে,
নিজ কর্মের প্রায়শ্চিত্তের
এই তো মাহেন্দ্রক্ষণ ।

ভীষ্ম বোঝেন,
শাল্বরাজের বাগদত্তা অম্বার জীবন
ধ্বংস হয়েছিল তাঁরই কারণে ।
ক্ষত্রিয় ধর্মে কন্যাহরণ স্বীকৃত,
তবু ব্রতচারী সত্যসিদ্ধ ভীষ্ম বিশ্বাস করেন
অম্বার স্বপ্ন চূর্ণ করার দায় তাঁর । 
কারণ তাঁর হরণকার্যের ফলেই
অম্বার নারীত্ব,অম্বার প্রেম,অম্বার স্বপ্ন
পতিত হয় প্রবল সংকটে ।
প্রচণ্ড আঘাতপ্রাপ্ত হয় অম্বার আত্মসম্মান ।
সমাজে সংসারে তিনি হয়ে পড়েন অপাঙক্তেয় ।
অনন্যপূর্বা হওয়া সত্বেও একদিকে যখন 
শাল্বরাজ তাঁকে অন্যপূর্বাজ্ঞানে প্রত্যাখান করেন
কারণ তাঁর শরীরে ভীষ্মের স্পর্শ ।
তাঁর অশ্রু,তাঁর অপাপবিদ্ধ প্রেম
অপমান ছাড়া কিছু পেল না শাল্বরাজের কাছে ।
অন্যদিকে তখন হস্তিনাপুরে ফিরে এলেও
বিচিত্রবীর্য পরপূর্বাজ্ঞানে
অম্বাকে গ্রহণ করলেন না ভার্যারূপে
কারণ অম্বা শাল্বরাজের বাগদত্তা ছিলেন ।
কী নিদারুণ পরিহাস !কী সুতীব্র বিড়ম্বনা !
কী চরম বিপন্নতা !
একটি পথ তখনো ছিল খোলা,
কিন্তু প্রাথমিকভাবে অম্বিকা ও অম্বালিকার মতো
বিচিত্রবীর্যের স্ত্রী হতে অস্বীকার করার পর
কী করে অম্বা ফিরে যাবেন পিতৃগৃহে ?
কোন মুখে দাঁড়াবেন ?
প্রখর বুদ্ধিমতী অম্বা জানতেন,
এক ভিন্নতর লাঞ্ছনা ও অপমান
দাঁড়িয়ে থাকবে তাঁর চেনা বৃত্তে 
তাঁকে গঞ্জনা দেবে বলে ।
এক শক্তশালী চক্রে এভাবেই 
বন্দী হয়ে পড়েন অম্বা ।

মহাব্রত ভীষ্ম জানেন,
সেইদিন সেই চক্রব্যূহ ভেদ করে অম্বাকে
বের করে আনতে পারেন শুধুমাত্র তিনি,
অম্বার চাওয়াকে স্বীকৃতি দিয়ে
তাঁকে স্ত্রীর মর্যাদায় ভূষিত করে ।
অম্বা তো চেয়েছিলেন 
ভীষ্মের হাতে নিজেকে উৎসর্গ করে
ভুলে যেতে শাল্বরাজের অপমান ও প্রত্যাখান ।
এইবার ভীষ্ম তাকান নিজের হৃদয়ের দিকে,
এই হৃদয় কি ক্ষণিকের জন্যও 
এক চূড়ান্ত অপমানিত নারীর জন্য
হয়নি বিচলিত সেইদিন ?
এই হৃদয়  কি হতে চাইনি শুশ্রূষা সেইদিন,
লাঞ্ছিতা অম্বার জীবনে ? 
এই হৃদয়  কি 
অম্বার প্রণয়-সজল চোখের সমর্পণের ভাষা পড়ে
কম্পিত হয়নি সেইদিন,একটি বারের জন্য ?
ভীষ্ম অনুভব করেন,
তাঁর সেই ক্ষণিক হৃদয়-দৌর্বল্য 
সেইদিন হার মেনেছিল
তাঁর কর্তব্যের কাছে,তাঁর সত্যপ্রতিষ্ঠার কাছে,
তাঁর অটল অচঞ্চল ভীষণ প্রতিজ্ঞার কাছে ।

অতঃপর তাঁর ধ্বংস চেয়ে 
অম্বার চোখে যেদিন জ্বলেছিল আগুন,
ভীষ্ম বুঝতে পেরেছিলেন
অদূর ভবিষ্যতেই মিলতে চলেছে প্রায়শ্চিত্তের সুযোগ,
মিলতে চলেছে এক অনিচ্ছাকৃত অন্যায়ের অপরাধ থেকে
মুক্তিলাভের উপায় ।

হঠাৎ ভীষ্মের ভাবনার সূত্র হল ছিন্ন,
ভীষ্ম অনুভব করলেন,
শিখণ্ডীর নিক্ষেপ করা তিনটি বাণ 
বিদ্ধ করেছে তাঁকে ,
অতঃপর আরো চারটি বাণ ।
তিনি সামনে তাকালেন,
তিনি দেখলেন শিখণ্ডীকে প্রাণভরে,
আসলে তিনি দেখলেন অম্বাকে,
সেই অপূর্বা অনন্যা নারী,
শিখণ্ডীর চোখের বহ্নি মিশে থাকা বাণগুলিকে
ভীষ্মের মনে হলো
অম্বার হৃদয়ের রঙে রাঙা প্রণয়ের পত্র ।
বাণের পর বাণ ছুঁড়ছিলেন শিখণ্ডী
বন্যাধারার মতো ভীষ্মের দিকে ।
কিন্তু কষ্ট দূরের কথা,
ভীষ্মের মুখে প্রলম্বিত হচ্ছিল হাসি,
আহা বাণ তো নয় যেন পুষ্পশর !

অতঃপর শিখণ্ডীর আড়াল থেকে
 ধেয়ে এল অর্জুনের দুর্দম্য বর্মভেদী  বাণসকল,
ভীষ্মের সারা শরীর বাণবিদ্ধ হয়ে
রইল মাটির উপর ।
সুতীব্র যন্ত্রণাও যে এত মধুর হতে পারে
তা জানা ছিল না ভীষ্মের ।
আঃ কী শান্তি ! কী তৃপ্তি !
ভীষ্ম অনাস্বাদিত আনন্দের সাগরে 
অবগাহন করে বুঝলেন,
অসংখ্য যুদ্ধ জয় করে পাওয়া আনন্দ
কখনো কখনো ম্লান হয়ে যায়
পরাজয়ের কাছে ।
ভীষ্মের মনে পড়ল অম্বার কথাগুলি,
"তোমাকে জীবিত থাকতে দেব না আমি,
দেখে নাও এই জগৎকে ভালো করে,
তোমার অন্তিম সময় আসন্ন ।"
ভীষ্ম মনে মনে বললেন,
"তাই হোক,মনস্কামনা পূর্ণ হোক তোমার ।
তুমি সুখী হও অম্বা,তোমার হৃদয় হোক শান্ত,
তোমার আত্মা হোক প্রশান্ত ।

If there is any vehicle which expresses human emotions in myriad colours, it is poetry. I am Anindita Bhowmick, an avid reader of Bengali poems, as varied in their style of composing as the illustrious poet Tagore, Jibanananda, Nazrul Islam to Mallika, Subodh Sarkar, Purnendu Potri, Joy Goswami. Poetry is my passion, it is my religion. My joy is boundless when I could recite and reach across to the hearts of millions of avid poem lovers in the country and beyond.
I adept in recitation which depicts the sociological and psychological state of women. Particularly the pathos heightened by years of neglect. the misery inflicted on them, as portrayed in epic novels and mythology. I use to try Through my touching rendition, the audiences can’t but sympathise and opens up hitherto unexplored dimensions of women's plight.
Copyright disclaimer-
 I do not own any of the soundtrack. This video was made for pure entertainment purpose.These copyrights belong to its rightful owners.
 copyright disclaimer under section 107 of the copyright act 1976, allowance is made for "fair use" for purposes such as criticism, comment, news reporting, teaching, scholarship, and research.Fair use is a use permitted by copyright statute that might otherwise be infringing. Non-profit, educational or personal use tips the balance in favour of fair use. 
This video is made just for promotional and non commercial purpose. No copyright infringements intended.
#abritti  #AninditaBhowmick #mahabharat 

like and follow on Facebook
https://www.facebook.com/kontheanindita/